Гэта артысты, чые галасы, рукі і пачуцці штодня сплятаюць узорыстую тканіну казкі, што жыве ад першай музычнай ноты да апошняга воплеску апладысментаў. Гэта вядучыя майстры сцэны: інтэлігентны Юрый Франкоў, эксцэнтрычны Аляксандр Маханькоў, няўрымслівы Алег Рыхтэр, абаяльны Аляксей Макарскі, грунтоўны Яўген Гусеў. Гэта светлыя душой і прыгожыя тварам добрыя чараўніцы, што даўно завалодалі сэрцамі дзяцей і дарослых — Ларыса Мартынава, Вольга Маханькова, Ганна Сцепанец, Вольга Лазебная і Наталля Гайдук. Гэта таленавітая моладзь, што фантазіруе, прыдумляе, становіцца на хадулі і шукае ўласных шляхоў у спасціжэнні майстэрства акцёраў-лялечнікаў.